|  |
| --- |
| Številka: 51140-2/2025/131 |
| Ljubljana, 18. 9. 2025 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Poročilo o mednarodnem razvojnem sodelovanju Republike Slovenije za leto 2024 – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in drugega odstavka 15. člena Zakona o mednarodnem razvojnem sodelovanju in humanitarni pomoči Republike Slovenije (Uradni list RS, št. 30/18) je Vlada Republike Slovenije na ... seji dne ... pod točko… sprejela naslednjiSKLEP:Vlada Republike Slovenije je sprejela Poročilo o mednarodnem razvojnem sodelovanju Republike Slovenije za leto 2024 in ga pošlje v seznanitev Državnemu zboru. Barbara Kolenko Helbl generalna sekretarkaPriloga: * + Poročilo o mednarodnem razvojnem sodelovanju Republike Slovenije za leto 2024

Prejme: * + Ministrstvo za zunanje in evropske zadeve
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve,
* dr. Eva Nastav, vodja Sektorja za izvajanje mednarodnega razvojnega sodelovanja in humanitarne pomoči, Ministrstvo za zunanje in evropske zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * Tanja Fajon, minister za zunanje in evropske zadeve;
* Dr. Melita Gabrič, državna sekretarka, Ministrstvo za zunanje in evropske zadeve;
* mag. Marko Štucin, državni sekretar, Ministrstvo za zunanje in evropske zadeve;
* Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve;
* dr. Eva Nastav, vodja Sektorja za izvajanje mednarodnega razvojnega sodelovanja in humanitarne pomoči, Ministrstvo za zunanje in evropske zadeve;
* Helena Vodušek, vodja Sektorja za politike mednarodnega razvojnega sodelovanja in humanitarne pomoči, Ministrstvo za zunanje in evropske zadeve.
 |
| **5. Kratek povzetek gradiva:** |
| Poročila o mednarodnem razvojnem sodelovanju Republike Slovenije se redno pripravljajo na podlagi Zakona o mednarodnem razvojnem sodelovanju in humanitarni pomoči Republike Slovenije (Uradni list RS, št. 30/18) in Resolucije o mednarodnem razvojnem sodelovanju in humanitarni pomoči Republike Slovenije (Uradni list RS, št. 54/17; v nadaljnjem besedilu: ReMRSHP). Z njimi ministrstvo za zunanje in evropske zadeve vladi poroča o programih in projektih ter porabi sredstev za mednarodno razvojno sodelovanje, skupaj z oceno uspešnosti uresničevanja ciljev mednarodnega razvojnega sodelovanja. Vlada s poročilom seznani državni zbor. Namen poročila je tudi ugotovitev skladnosti izvajanja mednarodnega razvojnega sodelovanja Republike Slovenije z geografskimi in vsebinskimi usmeritvami, kot jih določata ReMRSHP in Strategija o mednarodnem razvojnem sodelovanju in humanitarni pomoči Republike Slovenije do leta 2030. Obseg sredstev za uradno razvojno pomoč Slovenije je v letu 2024 znašal 152,81 milijonov evrov, kar predstavlja 0,23 odstotka bruto nacionalnega dohodka (BND). Nominalno se je obseg v letu 2024 glede na leto prej povečal za 0,08 odstotka, v deležu BND za uradno razvojno pomoč pa znižal za 0,01 odstotne točke, z 0,24 na 0,23 odstotka. Večstranska uradna razvojna pomoč je znašala 101,45 milijona evrov ali 66,4 odstotkov, za 13 milijona evrov več kot v letu 2023, in se je izvajala predvsem preko Evropske unije (EU), sistema Organizacije združenih narodov in Skupine Svetovne banke. Dvostranska razvojna pomoč je predstavljala 51,36 milijona evrov ali 33,6 odstotka, kar je 12,91 milijona evrov manj kot v letu 2023 – predvsem zaradi omejenega poročanja stroškov oskrbe ukrajinskih beguncev in znižanja vsote oprostitev šolnin – in je vsebovala 32,12 milijona evrov ali 62,6 odstotka razvojne pomoči v ožjem pomenu, 14,39 milijona evrov ali 28 odstotkov humanitarne pomoči in 4,85 milijona evrov ali 9,4 odstotka administrativnih stroškov.Največji delež dvostranske razvojne pomoči v ožjem pomenu je bil namenjen področju izobraževanja, in sicer predvsem preko šolanja in študija državljanov partnerskih držav v Sloveniji, drugi največji delež dosega pomoč projektne narave, tretji pripada namenskim prispevkom preko mednarodnih organizacij, medtem ko na četrtem mestu sledi delež namenjen oskrbi beguncev in migrantov. Obseg dvostranske humanitarne pomoči je v letu 2024 znašal 14,39 milijona evrov, od tega 7,9 odstotka za aktivnosti za zmanjšanje ranljivosti in tveganja za krize, preventivno delovanje ter krepitev odpornosti. Humanitarna pomoč je tudi v 2024 glede na leto 2023 zrasla, in sicer za skoraj 1 odstotek. Največji delež humanitarne pomoči (68 odstotkov) je bil namenjen nujni pomoči. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR: /****Kratka obrazložitev:** obravnava in sprejetje poročila nimata nobenih finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Narava gradiva ne zahteva predhodnega sodelovanja javnosti.  |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
|  **Neva Grašič** **DRŽAVNA SEKRETARKA** |

Priloga:

* + Poročilo o mednarodnem razvojnem sodelovanju Republike Slovenije za leto 2024

**OBRAZLOŽITEV: POROČILO O MEDNARODNEM RAZVOJNEM SODELOVANJU REPUBLIKE SLOVENIJE ZA LETO 2024**

Obseg sredstev za uradno razvojno pomoč Slovenije je v letu 2024 znašal 152,81 milijonov evrov, kar predstavlja 0,23 odstotka bruto nacionalnega dohodka (BND). Nominalno se je obseg v letu 2024 glede na leto prej povečal za 0,08 odstotka, v deležu BND za uradno razvojno pomoč pa znižal za 0,01 odstotne točke, z 0,24 na 0,23 odstotka. Večstranska uradna razvojna pomoč je znašala 101,45 milijona evrov ali 66,4 odstotka, za 13 milijona evrov več kot v letu 2023, in se je izvajala predvsem preko Evropske unije (EU), sistema Organizacije združenih narodov in Skupine Svetovne banke. Dvostranska razvojna pomoč je predstavljala 51,36 milijona evrov ali 33,6 odstotka, kar je 12,91 milijona evrov manj kot v letu 2023 – predvsem zaradi omejenega poročanja[[1]](#footnote-1) stroškov oskrbe ukrajinskih beguncev in znižanja vsote oprostitev šolnin – in je obsegala 32,12 milijona evrov ali 62,6 odstotka razvojne pomoči v ožjem pomenu,[[2]](#footnote-2) 14,39 milijona evrov ali 28 odstotkov humanitarne pomoči in 4,85 milijona evrov ali 9,4 odstotka administrativnih stroškov.[[3]](#footnote-3)

Slovenija je v letu 2024 ohranila hitro in fleksibilno odzivanje na dodatne potrebe, ki so nastale zaradi novih kriz (zlasti posledic zaostrovanja vojne v Ukrajini in posledične prehranske krize, naravnih nesreč ter konflikta v Gazi in zaostrovanja že obstoječih humanitarnih kriz), kot je razvidno iz natančnega pregleda in razreza aktivnosti v tem poročilu.

V okviru razpoložljive dvostranske uradne razvojne pomoči[[4]](#footnote-4), ki znaša 46,51 milijona evrov, največji delež tvorijo oprostitve šolnin in pomoč projektne narave, skupaj nekaj nad 60,4 odstotka. Stroški za oprostitev šolnin in štipendije so dosegli 15,73 milijona evrov ali 33,8 odstotka dvostranske uradne pomoči. Pomoč projektne narave se je v letu 2024 povečala za skoraj 3,19 milijona evrov in je znašala 12,35 milijona evrov ali 26,6 odstotka dvostranske pomoči. Namenski prispevki preko mednarodnih organizacij, tj. 8,70 milijonov evrov ali 18,7 odstotka dvostranske razvojne pomoči, pa so se znižali za 1,94 milijona evrov. Za oskrbo beguncev in migrantov je bilo namenjenih 6,39 milijona evrov ali 13,7 odstotka dvostranske razvojne pomoči ali 11,42 milijona evrov manj kot leto poprej. Vse ostale kategorije (tehnična pomoč, podpora delovanju nevladnih organizacij, ozaveščanje) predstavljajo vsaka po manj kot 5 odstotkov razpoložljive dvostranske razvojne pomoči oziroma skupaj 3,34 milijona evrov ali 7,2 odstotka.

Slovenija je v letu 2024 največji delež, tj. 46,7 odstotka razpoložljive dvostranske razvojne pomoči, namenila državam Zahodnega Balkana (največ Severni Makedoniji, Bosni in Hercegovini in Srbiji). Državam Evropskega sosedstva je namenila 25,7 odstotka dvostranske razvojne pomoči, državam Podsaharske Afrike pa 7,7 odstotka. Poleg tega je Slovenija 17,3 odstotka razpoložljive dvostranske razvojne pomoči v kategoriji regionalnih aktivnosti in aktivnosti v državi donatorici namenila državam v razvoju (največji del predstavljajo stroški oskrbe beguncev) ter 2,7 odstotka ostalim državam.

Obseg dvostranske humanitarne pomoči je v letu 2024 znašal 14,39 milijona evrov, od tega 7,9 odstotka za aktivnosti za zmanjšanje ranljivosti in tveganja za krize, preventivno delovanje ter krepitev odpornosti, s čimer smo se približali zastavljenemu cilju (namenitev vsaj 10 odstotkov humanitarne pomoči za preventivno delovanje) po Strategiji mednarodnega razvojnega sodelovanja in humanitarni pomoči. Humanitarna pomoč je tudi v 2024 glede na leto 2023 zrasla, in sicer za skoraj 1 odstotek. Največji delež humanitarne pomoči (68 odstotkov) je bil namenjen nujni pomoči in se je financiral pretežno iz sredstev MZEZ preko namenskih prispevkov mednarodnim organizacijam. V letu 2024 je bilo 14,6 odstotka humanitarne pomoči namenjene prehranski varnosti, predvsem preko Svetovnega programa za hrano (zlasti posledica finančnega prispevka Svetovnemu programu za hrano za pobudo "Žito iz Ukrajine"[[5]](#footnote-5) v višini 1 milijona evrov ter pomoči za hrano prebivalcem Gaze v višini 1 milijona evrov).

Za podnebno financiranje je Slovenija v letu 2024 namenila skupno skoraj 7,7 milijona evrov, kar predstavlja 17 odstotno rast glede na leto prej, predvsem na račun vsebinske osredotočenosti na 13. cilj trajnostnega razvoja za aktivnosti prilagajanja in blaženja podnebnih sprememb.

Na področju enakosti spolov se je, glede na leto 2023, število aktivnosti povečalo za 22, skupna vrednost realizacije pa se je povečala za skoraj 78 odstotkov na skoraj 5 milijonov evrov. Delež dvostranske programske pomoči, ki vključuje vidik spola, je v letu 2023 znašal le 26,4 odstotka, a se je v letu 2024 povečal na 37,9 odstotka. V primerjavi z izhodiščnimi 20 odstotki v letu 2017, ta odstotek predstavlja nadaljnje povečanje. Slovenija se je tako po negativnem trendu v preteklosti zelo približala vmesnemu cilju 40 odstotkov za leto 2022.

Število aktivnosti za varovanje okolja se je, glede na leto 2023, povečalo za dve na 56, medtem ko se je skupna nominalna vrednost projektov povečala za 39 odstotkov, na več kot 5,7 milijona evrov. Glede na nominalno povišanje je delež dvostranske programske pomoči, ki vključuje vidik varovanja okolja, v letu 2024 znašal 53,7 odstotka, s čimer smo presegli vmesni cilj 50 odstotkov za leto 2022.

Prav tako je MZEZ okrepilo dejavnosti razvojnega sodelovanja preko razpisa t.i. Razvojnega sklada za projekte v državah upravičenkah preko diplomatskih predstavništev in konzulatov Republike Slovenije. Tako so lokalne organizacije v letu 2024 uspešno izvajale 15 projektov v osmih partnerskih državah v skupni vrednosti skoraj 0,4 milijona evrov.

MZEZ je okrepilo medresorsko koordinacijo, predvsem na ravni Stalne koordinacijske skupine za mednarodno razvojno sodelovanje in humanitarno pomoč in v letu 2024 prenovilo sestavo Strokovnega sveta za mednarodno razvojno sodelovanje in humanitarno pomoč ter tako vzpostavilo celovit institucionalni okvir delovanja MZEZ kot nacionalnega koordinatorja.

MZEZ je med 15. in 22. oktobrom 2024 izvedlo 12. slovenske razvojne dneve in drugi humanitarni forum z naslovom "Za svet brez lakote", ki sta poudarila potrebo po višjih in stabilnejših investicijah v razvojno sodelovanje, preprečevanje konfliktov in hitrejšem odzivu na humanitarne krize. MZEZ je pripravil tudi "Nacionalni posvet o mednarodnem razvojnem sodelovanju in humanitarni pomoči: 20 let gradimo partnerstva", namenjen pregledu dosedanjih dosežkov in razpravi o novih priložnostih za izboljšanje učinkovitosti in vidnosti Slovenije kot donatorice razvojne pomoči.

Slovenija je bila v letu 2024 predmet Medsebojnega strokovnega pregleda politik in izvajanja mednarodnega razvojnega sodelovanja Republike Slovenije, ki ga je izvedel OECD DAC v sodelovanju z državama pregledovalkama, Švico in Dansko. Na podlagi pregleda, ki se je zaključil junija 2024, je Slovenija prejela 10 priporočil za učinkovitejše delovanje v prihodnje.[[6]](#footnote-6)

Slovenija se je kot država članica EU v okviru pogajanj za novo razvojno agendo leta 2015 in z Resolucijo o mednarodnem razvojnem sodelovanju in humanitarni pomoči Republike Slovenije zavezala, da si bo prizadevala za povišanje uradne razvojne pomoči na 0,33 odstotka BND do leta 2030. V letu 2024 je Slovenija dosegla delež uradne razvojne pomoči v BND v višini 0,23 odstotka in tako zabeležila padec za 0,01 odstotne točke v primerjavi s predhodnim letom.

1. Po metodologiji OECD DAC se poročajo stroški oskrbe beguncev v državi donatorici v času bivanja v državi do dvanajst mesecev. [↑](#footnote-ref-1)
2. Dvostranska razvojna pomoč v ožjem pomenu ne vključuje administrativnih stroškov in dvostranske humanitarne pomoči. [↑](#footnote-ref-2)
3. Zaradi zaokroževanja na najbližjo celo vrednost, so lahko vsote neskladne. [↑](#footnote-ref-3)
4. Razpoložljiva dvostranska razvojna pomoč je dvostranska razvojna pomoč brez administrativnih stroškov. [↑](#footnote-ref-4)
5. »Žito iz Ukrajine« je humanitarni prehranski program, za katerega je 26. novembra 2022 dal pobudo ukrajinski predsednik Volodimir Zelenski. Skladno s pobudo donatorice financirajo prevoz žita, ki ga podari Ukrajina, do držav Afrike in Azije, ki jih je prehranska kriza najbolj prizadela. [↑](#footnote-ref-5)
6. <https://www.oecd.org/en/publications/oecd-development-co-operation-peer-reviews-slovenia-2024_79368eab-en.html> [↑](#footnote-ref-6)